turjo4nis/wikipedia-bn-dump-20250701 huggingface dataset:
ওগো বধূ সুন্দরী

ওগো বধূ সুন্দরী হল ১৯৮১ সালে মুক্তিপ্রাপ্ত একটি বাংলা কমেডি চলচ্চিত্র। এই ছবিটি পরিচালনা করেন সলিল দত্ত। এই ছবিটিই বিশিষ্ট বাঙালি অভিনেতা উত্তম কুমারের সর্বশেষ ছবি। ছবিটিতে অভিনয় অসমাপ্ত রেখেই তার মৃত্যু ঘটেছিল। ছবির শেষাংশে “ও ড্যাডি, ও মাম্মি” গানের দৃশ্যায়নের সময় প্রবীর কুমার উত্তম কুমারের 'বডি ডবল' হিসেবে কাজ করেন। ডাবিং-এর সময় উত্তম কুমারের ছোটোভাই তরুণ কুমারের কণ্ঠস্বর ব্যবহৃত হয়।

ওগো বধূ সুন্দরী ছবিতে সুরারোপ করেছিলেন বাপ্পী লাহিড়ী। ছবিটি জর্জ বার্নার্ড শ-এর পিগম্যালিয়ন নাটক অবলম্বনে নির্মিত হয়। যদিও চলচ্চিত্রায়নের ক্ষেত্রে প্রধানত জনপ্রিয় ব্রিটিশ মিউজিক্যাল মাই ফেয়ার লেডি ছবিটির ছায়া অবলম্বন করা হয়।

কাহিনী 
বাংলা ভাষার অধ্যাপক ও গবেষক গগন সেন (উত্তম কুমার) উচ্চবিত্ত সমাজের সঙ্গে মেলামেশা করা পছন্দ করেন না। কিন্তু তার স্ত্রী চিত্রা (সুমিত্রা মুখোপাধ্যায়) পার্টিতে যোগ দিতে পছন্দ করেন। কলকাতা বইমেলায় সাবিত্রী (মৌসুমী চট্টোপাধ্যায়) বাঁদরের খেলা দেখাতো। গগন ও তার বন্ধু অবলাকান্তের (সন্তোষ দত্ত) সঙ্গে সাবিত্রীর দেখা হয়। গগন সাবিত্রীকে লেখাপড়া শেখানোর দায়িত্ব নিতে চান। কিন্তু সাবিত্রী প্রথমে রাজি হয় না। কিন্তু এক রাতে পিতৃমাতৃহীনা সাবিত্রীকে তার অভিভাবক কাকা মদের টাকার জন্য একটি লোকের কাছে বিক্রি করে দিলে, সাবিত্রী বাড়ি ছেড়ে চলে যায়। ঘটনাচক্রে অবলকান্তের কাছ থেকে সে গগন সেনের ঠিকানা জোগাড় করে। সাবিত্রী তার বাড়িতে আশ্রয় নিলে চিত্রা চলে যান তার ব্যারিস্টার দাদু (বিকাশ রায়) ও ভাই সন্দীপের (রঞ্জিত মল্লিক) বাড়িতে। এদিকে গগন চ্যালেঞ্জ নেন এটা প্রমাণ করতে যে উপযুক্ত শিক্ষা, পরিবেশ পরিস্থিতি পেলে সাবিত্রীর মত অশিক্ষিত মেয়েও বদলে যেতে পারে। সাবিত্রীকে লেখাপড়া শিখিয়ে ভদ্রসমাজের উপযুক্ত করে তোলেন তিনি একাজে প্রথমে অরাজি হলেও তাকে সাহায্য করেন অবলাকান্ত। গগন সেনকে অপদস্থ করার জন্য চিত্রা সেন একটি ফ্যাশন প্যারেড আয়োজন করেন। কিন্তু সাবিত্রীকে চিনতে না পেরে, তাকেই ক্রাউন পরিয়ে দেন চিত্রা। এদিকে চিত্রার দাদু আর গগন সেন গোপনে সন্দীপের সঙ্গে সাবিত্রীর বিবাহ স্থির করেন। বিবাহের দিন চিত্রা খবর পান গগন সেন বিবাহ করতে চলেছেন। কিন্তু ছুটে এসে তিনি দেখেন, সন্দীপই সাবিত্রীকে বিবাহ করেছে।

অভিনেতা-অভিনেত্রী 
 উত্তম কুমার – গগন সেন
 মৌসুমী চট্টোপাধ্যায় - সাবিত্রী
 সন্তোষ দত্ত - অবলাকান্ত
 সুমিত্রা মুখোপাধ্যায় – চিত্রা সেন
 রঞ্জিত মল্লিক - সন্দীপ
 বিকাশ রায় – সন্দীপ ও চিত্রার দাদু
 মীনাক্ষী গোস্বামী - লোলা
 হারাধন বন্দ্যোপাধ্যায় - লোলা বোসের স্বামী

সাউন্ডট্র্যাক

তথ্যসূত্র

বহিঃসংযোগ 
 
 www.gomolo.in

১৯৮১-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৮০-এর দশকের বাংলা ভাষার চলচ্চিত্র
আজ রঙ হেঁ

আজ রঙ হেঁ একটি সুফিভিত্তিক কাউয়ালি সঙ্গীত যার গীতিকার প্রখ্যাত সুফি সাধক আমীর খসরু। কালামটিতে (গান) আমীর খসরু তার মুর্শিদ (পীর) ভারতীয় উপমহাদেশের প্রখ্যাত সুফি সাধক নিজামুদ্দিন আউলিয়ার আধ্যাত্বিক ক্ষমতার বন্দনা করেছেন। এটি প্রধানত সুফি ঘরনার কালাম যা কাউয়ালি অনুষ্ঠানের শেষ পর্বে পরিবেশন করা হয়ে থাকে।

পরিবেশন 

২০১২ সালে কোক স্টুডিওর পাকিস্তানি ভার্সনের ৫ম সিজনে পাকিস্তানের প্রখ্যাত গায়ক হাদিকা কিয়ানি গানটি পরিবেশন করেন।

২০১৬ সালে কোক স্টুডিওর পাকিস্তানি ভার্সনের ৯ম সিজনে প্রয়াত আমজাদ সাবরি এবং রাহাত ফতেহ আলী খান গানটি নতুন আঙ্গিকে পরিবেশন করেন।
২০১৬ সাল থেকে প্রায় ৪০ বছর পূর্বে একটি ঐতিহ্যবাহী কাউয়ালি সঙ্গীতের অনুষ্ঠানে ভারতীয় উপমহাদেশের শ্রেষ্ঠ কাউয়াল নুসরাত ফাতেহ আলী খান এবং  গোলাম ফরিদ সাবরির যৌথ পরিবেশনায় কালামটি পরিবেশিত হয়েছিল।

তথ্যসূত্র 

সুফি সঙ্গীত
কাউয়ালি
কাউয়ালী সঙ্গীত
ভারতীয় গান
হরিলাল গান্ধী

হরিলাল মোহনদাশ গান্ধী (দেবনাগরী: हरीलाल गांधी), ১৮৮৮ – ১৮ জুন ১৯৪৮) ছিলেন মহাত্না গান্ধীর বড় ছেলে।

প্রাথমিক জীবন
হরিলালের খুব ইচ্ছে ছিল যুক্তরাজ্যে গিয়ে উচ্চশিক্ষা লাভ করে একজন ব্যারিস্টার হওয়া ঠিক যেমনটা তার বাবা করেছিলেন। কিন্তু তার পরিবার তাকে বাঁধা দিয়েছিল। কারণ তারা মনে করেছিল তৎকালীন ব্রিটিশ বিরোধী আন্দোলনের সময় ব্যাপারটি খুব ভালো দেখাবে না।

হরিলাল, গুলাব গান্ধীর সাথে বিবাহ বন্ধনে আবদ্ধ হয়েছিলেন।  তাদের দুই মেয়ে ও তিন ছেলে ছিল। দুই মেয়ের নাম ছিল রাণি ও মানু। তিন ছেলের নাম কান্তি, রশিক ও শান্তি। রশিক ও শান্তি খুব কম বয়সেই মারা যায়। হরিলালের চারজন নাতি-নাত্নি ছিল (অনুশ্রা, প্রবোধ, নিলাম এবং নভমলিকা)। রাণির ছিল দুই সন্তান। কান্তি ও মানুর প্রত্যেকের একটি করে সন্তান ছিল।

রাণির (হরিলালের বড় মেয়ে) পুত্র নিলাম পরিখ তার দাদার (হরিলাল গান্ধী) একটি জীবনী লিখেছিলেন। যেটার শিরোনাম ছিল গান্ধীজীর হারিয়ে যাওয়া রত্ন: হরিলাল গান্ধী।

হরিলাল তার বাবার শ্রাদ্ধে এতোটাই পরিত্যক্ত অবস্থায় উপস্থিত হয়েছিলেন যে খুব কম মানুষই তাকে চিনতে পেরেছিল। ১৯৪৮ সালের ৮ জুন, যকৃৎের অসুখে মুম্বাই এর একটি হাসপাতালে হরিলাল শেষ নিঃশাস ত্যাগ করেন।

ধর্মান্তরন ও পুনরায় হিন্দু ধর্মে প্রত্যাবর্তন

ইসলাম গ্রহণ
খুব অল্প সময়ের জন্য হরিলাল গান্ধী ইসলাম গ্রহণ করেছিলেন এবং নিজের নাম রেখেছিলেন আব্দুল্লা গান্ধী।

আর্য সমাজের মাধ্যমে পুরনায় হিন্দু ধর্ম গ্রহণ
অবশেষে, তার মায়ের অনুরোধে, আর্য সমাজের মাধ্যমে হরিলাল গান্ধী পুনরায় হিন্দুধর্ম গ্রহণ করেন।

গান্ধীর চিঠি
১৯৩৫ সালের জুনে, মহাত্না গান্ধী হরিলালকে চিঠি লিখেন ধর্ষন ও এলকোহলের অভিযোগে অভিযুক্ত করে। 
 এই চিঠিতে, মহাত্না গান্ধী বলেছেন, হরিলালের সমস্যাগুলো তার কাছে ব্রিটিশ বিরোধী আন্দোলনের চাইতেও কঠিন।

তথ্যসূত্র

বহিঃসংযোগ
হরিলাল গান্ধী: একটি জীবন লেখকঃ চান্দুলাল ভাগুবাই দালাল
গান্ধীজীর হারিয়ে যাওয়া রত্ন: হরিলাল গান্ধী লেখকঃ নিলাম পরিখ, হরিলালের নাতি
 

১৮৮৮-এ জন্ম
১৯৪৮-এ মৃত্যু
ভারতে যক্ষ্মায় মৃত্যু
মহাত্মা গান্ধী পরিবার
ভারতীয় হিন্দু
ভারতীয় প্রাক্তন মুসলিম
ইসলাম থেকে হিন্দুধর্মে ধর্মান্তরিত
হিন্দুধর্ম থেকে ইসলামে ধর্মান্তরিত
৪০ একর এন্ড অ্যা মিউল ফিল্মওয়ার্কস

৪০ একর এন্ড অ্যা মিউল ফিল্মওয়ার্কস হচ্ছে আমেরিকান চলচ্চিত্রকার স্পাইক লি এর একটি প্রোডাকশন কোম্পানি।

পুনর্গঠনের বিখ্যাত পর্বের পর কোম্পানিটির নাম করন করা হয়। ১৮৬৫ সালে, উইলিয়াম টেকুমসেহ শের্মান বিশেষ ক্ষেত্র আদেশ ১৫ জারি করেন, যা জর্জিয়া উপকূল উপর কিছু বিমুক্ত কালো পরিবারকে ৪০ একর বিতরণের আদেশ, এবং আরো কিছু উদ্বৃত্ত সেনা খচ্চর বিতরণ করার আদেশ ছিল। রাষ্ট্রপতি আব্রাহাম লিংকনের হত্যার পর, রাষ্ট্রপতি অ্যান্ড্রু জনসন পুর্বের আদেশটি প্রত্যাহার করেন এবং জমি বিমুক্ত ক্রীতদাসদের ফিরিয়ে নিয়ে যান এবং পূর্ববর্তী মালিকদের এটা ফিরিয়ে দেন।

তথ্যসূত্র

বহিঃসংযোগ 

 
 

মার্কিন যুক্তরাষ্ট্রের চলচ্চিত্র প্রযোজনা কোম্পানি
১৯৮৬-এ প্রতিষ্ঠিত
১৯৮৬-এ প্রতিষ্ঠিত কোম্পানি
ব্রুকলিন ভিত্তিক কোম্পানি
১৯৭৯-এ প্রতিষ্ঠিত গণমাধ্যম কোম্পানি
জিমি কুক

স্টিফেন জেমস জিমি কুক (; জন্ম: ৩১ জুলাই, ১৯৫৩) ট্রান্সভাল প্রদেশের জোহেন্সবার্গে জন্মগ্রহণকারী সাবেক ও বিখ্যাত দক্ষিণ আফ্রিকান ফুটবলার এবং আন্তর্জাতিক ক্রিকেটার। ১৯৯১ থেকে ১৯৯৩ সময়কালে তিন টেস্ট ও চারটি ওডিআইয়ে অংশগ্রহণ করেছেন তিনি।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও ইংরেজ প্রথম-শ্রেণীর কাউন্টি ক্রিকেটে সমারসেটের প্রতিনিধিত্ব করেছেন জিমি কুক। তার সন্তান স্টিফেন কুক বর্তমানে ‘প্রোটিয়াস’ ডাকনামে পরিচিত দক্ষিণ আফ্রিকা ক্রিকেট দলে খেলছেন।

প্রথম-শ্রেণীর ক্রিকেট 
প্রকৃতপক্ষে ট্রান্সভালের পক্ষে মাঝারিসারির ব্যাটসম্যান হিসেবে খেলতেন। কিন্তু ব্যাটিং উদ্বোধনে যাবার পর তার খেলোয়াড়ী জীবন পরিস্ফূটিত হয়। হেনরি ফদারিংহামের সাথে উদ্বোধনী জুটি গঠন করে প্রভূতঃ সাফল্য পেয়েছেন। ১৯৮০-এর দশকে ঘরোয়া ক্রিকেটে ট্রান্সভালের একচ্ছত্র প্রভাব বিস্তারে ব্যাপক ভূমিকা রাখেন। খেলোয়াড়ী জীবনের শেষদিকে প্রাদেশিক দলটির নেতৃত্ব ভার নেন। অদ্যাবধি দক্ষিণ আফ্রিকার প্রথম-শ্রেণীর ক্রিকেটে তৃতীয় সর্বোচ্চ রান সংগ্রহকারীর হিসেবে রয়েছেন।

খেলোয়াড়ী জীবনের শেষদিকে ইংল্যান্ডের কাউন্টি ক্রিকেট থেকে উপেক্ষিত হবার পূর্বে সমারসেটের পক্ষে খেলেন। ঐ ক্লাবে তিন মৌসুম কাটান ও ২৮ সেঞ্চুরি সহযোগে ৭,৫০০ রানেরও বেশি রান সংগ্রহ করেন। ২৭০টি প্রথম-শ্রেণীর খেলায় ৫০.৫৮ গড়ে সর্বমোট ২১,১৪৩ রান তোলেন। তন্মধ্যে ব্যক্তিগত সর্বোচ্চ অপরাজিত ৩১৩ করেন ও ৬৪ সেঞ্চুরি করেন।

খেলোয়াড়ী জীবন 
নিজ দেশ দক্ষিণ আফ্রিকা ও সমারসেট কাউন্টি ক্রিকেট ক্লাবে উদ্বোধনী ব্যাটসম্যান হিসেবে সফলতা পেয়েছেন। কিন্তু দক্ষিণ আফ্রিকার নির্বাসনের কারণে তার টেস্ট ক্রিকেট জীবনে ব্যাপক ক্ষতি হয়। তবে, প্রতিপক্ষ বিদ্রোহী দলগুলোর বিপক্ষে অনুষ্ঠিত অনানুষ্ঠানিক টেস্টগুলোর ১৯টিতেই খেলেছিলেন তিনি।

দীর্ঘ দুই দশক অপেক্ষার পর নভেম্বর, ১৯৯২ সালে সফরকারী ভারতের বিপক্ষে ৩৯ বছর বয়সে কপিল দেবের উদ্বোধনী বল মোকাবেলা করেন। ডারবানে অনুষ্ঠিত ঐ টেস্টে দেরীতে আউটসুইঙ্গারের মোকাবেলা করায় থার্ড স্লিপে ধরা পড়েন। এরফলে অভিষেকে প্রথম খেলোয়াড় হিসেবে প্রথম বলেই শূন্য রানে ফেরৎ যান তিনি। পরবর্তীতে নয় বছর পর অবশ্য ওয়েস্ট ইন্ডিজের লিওন গারিকেরও একই ভাগ্য বরণ করতে হয়েছিল।

সম্মাননা 
১৯৮৯ সালে প্রফেশনাল ক্রিকেটার্স অ্যাসোসিয়েশন কর্তৃক পিসিএ বর্ষসেরা খেলোয়াড়ের সম্মাননা লাভ করেন। এর পরের বছর অর্থাৎ ১৯৯০ সালে উইজডেন ক্রিকেটার্স অ্যালমেনাকের তরফ থেকে অন্যতম বর্ষসেরা ক্রিকেটারের সম্মাননায় ভূষিত হন তিনি।

অবসর 
খেলোয়াড়ী জীবন থেকে অবসর নেয়ার পর ইউসিবিএসএ’র কোচিং পরিচালক মনোনীত হন। ২০০২ সালে হ্যাম্পশায়ারকে পরিচালনার দায়িত্ব পেলেও ব্যর্থ হন। জোহেন্সবার্গের কিং এডওয়ার্ড স্কুলে কোচ থাকাকালে গ্রেইম স্মিথের উত্তরণ লক্ষ্য করেন।

সত্তরের দশকের শেষদিকে শিক্ষকতা বিষয়ে ডিগ্রী নেয়ার সময় উইটস বিশ্ববিদ্যালয়ের পক্ষে ফুটবল খেলেছিলেন। ১৯৭৮ সালে মেইনস্টে কাপ ফাইনালেও অংশগ্রহণ করেছেন তিনি।

তথ্যসূত্র

আরও দেখুন 
 স্টুয়ার্ট ল
 ম্যালকম মার্শাল
 উইজডেন বর্ষসেরা ক্রিকেটার
 ইংরেজ ক্রিকেট ও ফুটবল খেলোয়াড়দের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৫৩-এ জন্ম
জীবিত ব্যক্তি
উইজডেন বর্ষসেরা ক্রিকেটার
গটেংয়ের ক্রিকেটার
জোহানেসবার্গ থেকে আগত ক্রিকেটার
দক্ষিণ আফ্রিকান ক্রিকেট কোচ
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকান ফুটবলার
সমারসেটের ক্রিকেটার
ব্রিটিশ বংশোদ্ভূত দক্ষিণ আফ্রিকান ব্যক্তি
জোহানেসবার্গের ক্রীড়াবিদ
দক্ষিণ আফ্রিকান শ্বেতাঙ্গ ব্যক্তি
মানব উন্নয়ন প্রতিবেদন

মানব উন্নয়ন প্রতিবেদন (ইংরেজি: Human Development Report) হল জাতিসংঘ উন্নয়ন প্রকল্পের (United Nations Development Programme) উদ্যোগে সদস্য রাষ্ট্রসমূহের মানব উন্নয়নের ওপর প্রকাশ করা বাত্‌সরিক প্রতিবেদন। ১৯৯০ সালে পাকিস্তানি অর্থনীতিবিদ মেহবুব-উল-হক ও ভারতীয় অর্থনীতিবিদ অমর্ত্য সেনের উদ্যোগে এই প্রতিবেদন সর্বপ্রথম প্রকাশ করা হয়েছিল । তারপর থেকে প্রতিবছর এই প্রতিবেদন প্রকাশ করা হচ্ছে। এই প্রতিবেদনে মানব উন্নয়ন সূচক, দরিদ্রতা উন্নয়ন সূচক ও জেন্ডার উন্নয়ন সূচকের সহায়তায় সদস্য রাষ্ট্রসমূহের মানব উন্নয়নের গতিবিধির হার পরীক্ষা করা হয়। প্রতিবছর তার ভিত্তিতে দেশসমূহের একটি তালিকা প্রস্তুত করা হয় যার থেকে দেশসমূহে মানব উন্নয়নের হার সম্পর্কে জানা যায়। উদাহরণস্বরূপ, ২০১৪ সালের প্রতিবেদনে ভারতের স্থান ছিল ১৩৫ নম্বরে। প্রতিবেদন প্রতিবছরে এক-একটি মূল বিষয় রাখা হয় এবং প্রতিবেদনটির নামকরণও সেই হিসাবেই করা হয়। ২০১৪ সালের প্রতিবেদনটির মূল বিষয় ছিল "Sustaining Human Progress:Reducing Vulnerability and Building Resilience" (মানব উন্নয়ন টেকসইকরণ : দুর্বলতা কমানো ও প্রতিরোধক্ষমতা বাড়ানো)।

তথ্যসূত্র

প্রতিবেদন
অর্থনীতি
মানব সম্পদ
উন্নয়নমূলক অর্থনীতি
টেস্ট ক্রিকেট অভিষেকে ৫ উইকেট লাভকারী ওয়েস্ট ইন্ডিয়ান ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২৬ জুন, ২০১৯ তারিখ পর্যন্ত টেস্ট ক্রিকেট অভিষেকে বিশ্বের ১৫৪জন ক্রিকেটার পাঁচ-উইকেট অর্জন করতে পেরেছেন। স্থায়ীভাবে টেস্ট মর্যাদাপ্রাপ্ত সবগুলো দেশের ক্রিকেটারই অভিষেকে এ অর্জনের সাথে জড়িত রয়েছেন। তন্মধ্যে, ওয়েস্ট ইন্ডিজের নয়জন বোলার এ কীর্তিগাঁথায় নিজেকে সম্পৃক্ত করেছেন।

নির্দেশনাসমূহ

পাঁচ-উইকেট অর্জনের তালিকা

তথ্যসূত্র

আরও দেখুন 
 বব উইলিস
 ক্রিকেট বিশ্বকাপের পাঁচ-উইকেট প্রাপ্তির তালিকা
 আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা
 টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
 একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা

টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিয়ান ক্রিকেটারদের তালিকা
টাটা ডোকোমো

টাটা ডোকোমো: জনপ্রিয়ভাবে ‘ডোকোমো’ নামে পরিচিত টাটা ডোকোমো (জাপানের NTT Docomo-র থেকে পৃথক) একটি ভারতীয় মোবাইল-পরিষেবা প্রদানকারী প্রতিষ্ঠান। জাপান-এর বৃহৎ দূরসংযোগ কোম্পানী NTT Docomo ও ভারতীয় দূরসংযোগ কোম্পানী টাটা টেলিসার্ভিসের মধ্যে পদ্ধতিগত যুগ্ম উদ্যোগরূপে ২০০৮ সালে নভেম্বর মাসে টাটা ডোকোমো গড়ে উঠেছিল। টাটা ডোকোমো জি এস এম ও সি ডি এম এ, এই দুই প্রযুক্তির সহায়তায় মোবাইল দূরসংযোগ সেবা শুরু  করে। গ্রাহকভুক্তির পরিসংখ্যার রিপোর্টে টাটা ডোকোমো দেশের ষষ্ঠ বৃহত্তম পরিষেবা প্রতিষ্ঠান।

নেটওয়ার্ক পরিসীমা
বর্তমানে টাটা ডোকোমোর মোবাইল সেবা ভারতের নিম্নোক্ত টেলিকম সার্কেল সমূহে উপলব্ধ।

তথ্যসূত্র

দূরসংযোগ
ব্যবসা প্রতিষ্ঠান
ভারতের টেলিযোগাযোগ কোম্পানি
২০০৮-এ দিল্লিতে প্রতিষ্ঠিত
ভারতী এয়ারটেল
২০০৮-এ প্রতিষ্ঠিত ভারতীয় কোম্পানি
ভারতের মোবাইল ফোন কোম্পানি
নয়াদিল্লি ভিত্তিক কোম্পানি
২০০৮-এ প্রতিষ্ঠিত গণমাধ্যম কোম্পানি
২০১৯-এ বিলুপ্ত কোম্পানি
এয়ারসেল

এয়ারসেল জোট ()ভারতের একটা মোবাইল নেটওয়ার্ক পরিচালন প্রতিষ্ঠান। তামিলনাড়ুর চেন্নাইতে মুখ্য কার্যালয় অবস্থিত এই প্রতিষ্ঠানটিতে ওয়ারলেস ভয়েস, বার্তা সরবরাহ ও তথ্য সরবরাহর সেবা দেয়। এয়ারসেল মালয়েশিয়ার মাক্সিস কমিউনিকেসনস ওয়ারহেড ও সিন্দ্যা সিকিউরিটিস এণ্ড্ ইনভেষ্টমেন্ট প্রাইভেট লিমিটেডের এক যুগ্ম উদ্যোগ। মাক্সিস কমিউনিকেসনসের ৭৪% অংশ থাকা এয়ারসেলের অন্য অংশীদার সিন্দ্যা সিকিউরিটিস এণ্ড ইনভেষ্টমেন্ট প্রাইভেট লিমিটেডের বর্তমানের শেয়ার চেন্নাইর এপ'ল'এপোলো হস্পিটেলস গ্রুপের স্বত্বাধিকার রেড্ডি পরিবারের হাতে আসে। ১৯৯৯ সালে এয়ারসেলের সেবা আরম্ভ হয়েছিল ও বর্তমানে তামিলনাড়ু, অসম, উত্তর পূর্বাঞ্চল ও চেন্নাইর শীর্ষস্থানীয় মোবাইল সেবা প্রতিষ্ঠান।

অন্যান্য তথ্য

নেটওয়ার্ক কোড 
 40417 - পশ্চিমবাংলা
 40425 - বিহার
 40428 - উড়িষ্যা
 40429 - অসম
 40433 - উত্তর-পূর্বাঞ্চল
 40435 - হিমাচল প্রদেশ
 40437 - জম্মু ও কাশ্মীর
 40442 - তামিল নাডু
 40441 - চেন্নাই
 40491 - কলকাতা
 405800 - দিল্লী
 405801 - অন্ধ্র প্রদেশ
 405802 - গুজরাত
 405803 - কর্ণাটক
 405804 - মহারাষ্ট্র
 405805 - মুম্বাই
 405806 - রাজস্থান
 405807 - হারিয়ানা
 405808 - মধ্য প্রদেশ
 405809 - কেরালা
 405810 - উত্তর প্রদেশ (পূর্ব)
 405811 - উত্তর প্রদেশ (পশ্চিম)
 405812 - পঞ্জাব

মেসেজ সেণ্টারের নম্বরসমূহ 
 অন্ধ্র প্রদেশ - +919700099060
 অসম - +919854099060
 বিহার - +919854099060
 চেন্নাই - +919841044446
 দিল্লী - +919716099060
 হিমাচল প্রদেশ - +919854099060
 জম্মু ও কাশ্মীর- +919851099060
 কর্ণাটোক - +919738099060
 কেরালা - +919809099060
 কলকাতা - +919854099060
 মুম্বাই - +919768099060
 উত্তর-পূর্বাঞ্চল - +919854099060
 উড়িষ্যা - +919854099060
 রাজস্থান (জয়পুর) - +919782099060
 তামিল নাডু- +919842201155
 পশ্চিমবাংলা - +919854099060
 মহারাষ্ট্র- +919762099060
 উত্তর প্রদেশ (পূর্ব) - +919807099060
 উত্তর প্রদেশ (পশ্চিম) - +919808099060

তথ্যসূত্র

বহিঃসংযোগ 
 
 Aircel Business Solutions website

দূরসংযোগ
ব্যবসা প্রতিষ্ঠান
মুম্বই ভিত্তিক কোম্পানি
ভারতের টেলিযোগাযোগ কোম্পানি
১৯৯৯-এ প্রতিষ্ঠিত ভারতীয় কোম্পানি
ভারতের মোবাইল ফোন কোম্পানি
১৯৯৯-এ প্রতিষ্ঠিত টেলিযোগাযোগ কোম্পানি
হেঁচকি

হেঁচকি ()  ( , ) হলো মধ্যচ্ছদা বা ডায়াফ্রামের অনৈচ্ছিক সংকোচনের ফলে সৃষ্ট ঝাঁকুনি যা প্রতি মিনিটে কয়েকবার হয়। চিকিৎসাশাস্ত্রে এটি সিনক্রোনাস ডায়াফ্রাগমাটিক ফ্লাটার (SDF), বা সিংগুল্টাস(singultus) নামে পরিচিত। হেঁচকি একটি অনৈচ্ছিক ক্রিয়া যা একটি রিফ্লেক্স আর্কের সাথে সম্পর্কিত। একবার উদ্দীপনা সৃষ্টি হলে রিফ্লেক্স বা প্রতিবর্তী ক্রিয়ার মাধ্যমে খুব জোরের সাথে ডায়াফ্রামের সংকোচন ঘটে, এর প্রায় ০.২৫ সেকেন্ড পরে ভোকাল কর্ড বন্ধ হয়। এর ফলেই হিক শব্দের উৎপত্তি হয়। বাংলায় হেঁচকি শব্দটি হিক্কা  নামেও পরিচিত। হেঁচকির ছন্দ বা দুই হেঁচকির মধ্যবর্তী সময় ব্যবধান প্রায় ধ্রুব বা স্থির থাকে। বেশিরভাগ ক্ষেত্রেই কোনো চিকিৎসা ছাড়াই হেঁচকি এমনি ভালো হয়ে যায়। অনেকে ঘরোয়া অনেক পদ্ধতি ব্যবহার করে হেঁচকি থামানোর চেষ্টা করেন। দীর্ঘস্থায়ী হেঁচকি উপশমে ওষুধের প্রয়োজন হতে পারে।

কারণ 
 কাশি
 এরোফেজিয়া(aerophagia) বা প্রচুর বায়ু ভক্ষণ। 
 গ্যাস্ট্রোইসোফ্যাজিয়াল রিফ্লাক্স বা পাকস্থলীয় খাদ্য উপাদান বা রস খাদ্যনালীতে উঠে আসা।
 হাইয়াটাস হার্নিয়া।
 খুব দ্রুততার সাথে ভক্ষণ।
  প্রচণ্ড আবেগধর্মী ব্যাপার যেমন ভয়, উদ্বেগ, উত্তেজনা, আনন্দ, ইউফোরিয়া বা ভালোলাগার অনুভূতি। 
 কোমল পানীয়, অ্যালকোহল, শুকনা রুটি,কিছু মশলাযুক্ত খাবার।
 অপিয়েট ড্রাগের ব্যবহার।
 হাসি
বিরল ক্ষেত্রে অসুখের লক্ষণ হিসেবেও হেঁচকি হতে পারে, যেমন:

 কিডনি ফেইলিউর
 স্ট্রোক 
 মাল্টিপল স্ক্লেরোসিস 
 মেনিনজাইটিস 
 শল্যচিকিৎসার ফলে ভ্যাগাস স্নায়ু ক্ষতিগ্রস্ত হওয়া।

চিকিৎসা
হেঁচকি সাধারণত এমনিতেই ভালো হয়ে যায় তবে অনেকেই কিছু ঘরোয়া পদ্ধতি ব্যবহার করে হেঁচকি থামানোর চেষ্টা করেন। চমকিয়ে দেয়া বা ভয় দেখানো, ব্যাগের মধ্যে নিঃশ্বাস ছাড়া ও নেয়া, জিহ্বার উপরে বা নিচে চিনি রাখা, বড়ো চামচের এক চামচ চীনাবাদামের মাখন খাওয়া, পুরা একগ্লাস পানি এক নিঃশ্বাসে পান করে কয়েকবার বড়ো বড়ো নিঃশ্বাস টানা ইত্যাদি। 

সহজ তত্ত্ব হলো CO2 এর আংশিক চাপ বৃদ্ধি করা ও নিঃশ্বাস বন্ধ রাখার মাধ্যমে ডায়াফ্রামের ক্রিয়াকে নিবৃত করার চেষ্টা করা।
দীর্ঘস্থায়ী হেঁচকির ক্ষেত্রে প্রোটন পাম্প ইনহিবিটর যেমন ওমিপ্রাজল, মেটোক্লপ্রামাইড, ক্লোরপ্রোমাজিন, ব্যাকলোফেন, হ্যালোপেরিডল, গাবাপেন্টিন ইত্যাদি ওষুধ ব্যবহারে উপকারিতা পাওয়া যায়।

আরও দেখুন
 কাশি
 হাঁচি
 হাই

তথ্যসূত্র

আরো পড়ুন

 Provine, Robert R. Curious Behavior: Yawning, Laughing, Hiccupping, and Beyond (Harvard University Press; 2012) 246 pages; examines the evolutionary context for humans
  – hiccup related to reflex in fish and amphibians.

বহিঃসংযোগ

 BBC News: Why we hiccup
 WIRED: The Best Cure for Hiccups: Remind Your Brain You’re Not a Fish
 
 WebMD: Hiccups

রোগের নিদর্শন ও লক্ষণ-উপসর্গ: শ্বসনতন্ত্র
অ্যাপেন্ডিসাইটিস

অ্যাপেন্ডিসাইটিস () হলো ভার্মিফর্ম অ্যাপেন্ডিক্সের প্রদাহ  সাধারণ লক্ষণসমূহ হল তলপেটের ডানদিকে ব্যথা, জ্বর, বমি ইত্যাদি। তবে ৪০% ক্ষেত্রে রোগী সবগুলো লক্ষণ নিয়ে আসে না। অ্যাপেন্ডিক্স ফেটে গেলে পুরা পেটে সংক্রমণ ছড়িয়ে পড়ে এবং উদর আবরণী বা পেরিটোনিয়ামের প্রদাহ হয় ও সেপসিস হতে পারে।

অ্যাপেন্ডিক্স এর গহ্বর বা লুমেন কোনো কারণে বন্ধ হলে অ্যাপেন্ডিসাইটিস হয় যেমন ফিকালিথ ( Fecalith) বা মল দিয়ে তৈরি ক্যালসিফাইড পাথর, পরজীবী, পিত্তাশয় পাথর, টিউমার ইত্যাদি লুমেন বন্ধ করে দিতে পারে। ফলে অ্যাপেন্ডিক্সের টিস্যুতে রক্ত চলাচল কমে গিয়ে সহজেই ব্যাক্টেরিয়াল ইনফেকশন হয়। প্রদাহের ফলে অ্যাপেন্ডিক্স অনেক ফুলে যায় ফলে এর টিস্যু ক্ষতিগ্রস্ত হয় ও মরে যেতে থাকে। যথাসময়ে চিকিৎসা প্রদান না করলে অ্যাপেন্ডিক্স ফেটে গিয়ে ব্যাক্টেরিয়া পুরা পেটে ছড়িয়ে পড়ে, তীব্র ব্যথা হয়।

রোগীর লক্ষণসমূহ পর্যবেক্ষণ করেই অনেকাংশে রোগ নির্ণয় সম্ভব। রোগের লক্ষণ ও শারীরিক পরীক্ষার মাধ্যমে রোগ নির্ণয় সম্ভব না হলে রেডিওগ্রাফিক চিত্র যেমন সিটি স্ক্যান, আল্ট্রাসনোগ্রাফি ও ল্যাব পরীক্ষার মাধ্যমে রোগ নির্ণয় করা হয়। এক্ষত্রে আল্ট্রাসনোগ্রাফির তুলনায় সিটি স্ক্যান বেশি নির্ভুল।  তবে শিশু ও গর্ভবতী নারীর ক্ষেত্রে আল্ট্রাসাউন্ড পছন্দনীয় কারণ সিটি স্ক্যানে তেজস্ক্রিয়তাজনিত ক্ষতি হওয়ার ঝুঁকি অনেক বেশি।

এই রোগের প্রধান চিকিৎসা হচ্ছে অ্যাপেন্ডিসেক্টোমি বা শল্যচিকিৎসার মাধ্যমে অ্যাপেন্ডিক্স কেটে ফেলা। ল্যাপারোটোমি বা ল্যাপারোস্কোপির মাধ্যমে এই অপারেশন করা যায়। দ্রুত সার্জারি এই রোগের জটিলতা বা অ্যাপেন্ডিক্স ফেটে গিয়ে মৃত্যুর সম্ভাবনা কমিয়ে আনে। অ্যান্টিবায়োটিকের ব্যবহার এক্ষত্রে ইনফেকশন কমাতে ভূমিকা রাখতে পারে।
তীব্র পেটব্যথার সবচেয়ে প্রধান কারণ এটি। ২০১৩ সালে সারাবিশ্বে প্রায় ১৬ মিলিয়ন ব্যক্তি এই রোগে আক্রান্ত হয়। এবং ৭২০০০ জন মৃত্যু বরণ করে।

তথ্যসূত্র

বহিঃসংযোগ 

 
 CT of the abdomen showing acute appendicitis
 Appendicitis, history, diagnosis and treatment by Surgeons Net Education
 Appendicitis: Acute Abdomen and Surgical Gastroenterology from the Merck Manual Professional (content last modified September 2007)

প্রদাহ
অ্যাপেন্ডিক্সের রোগ
তীব্র ব্যথা
জরুরি চিকিৎসা
মাইকোব্যাক্টেরিয়াম টিউবারকিউলোসিস

মাইকোব্যাক্টেরিয়াম টিউবারকিউলোসিস () হলো অবলিগেট এরোব(obligate aerobe) অর্থাৎ এরা অক্সিজেনের অনুপস্থিতিতে টিকতে পারে না। এরা মাইকোব্যাক্টেরিয়েছি গোত্রের সদস্য এবং যক্ষ্মা রোগের জন্য দায়ী। ১৮৮২ সালে  Robert Koch নামক বিজ্ঞানী প্রথম এই জীবাণু আবিষ্কার করেন।'' যক্ষ্মা রোগের জীবাণু শনাক্তকরণে বেশি ব্যবহৃত হয় টিউবারকিউলিন স্কিন টেস্ট, অ্যাসিড ফাস্ট স্টেইন ও বুকের এক্সরে।

১৯৯৮ সালে প্রথমবারের মত এই জীবাণুর জিনোম সিকোয়েন্স করা হয়।
মাইকোব্যাক্টেরিয়াম গ্রুপের অন্যান্য জীবাণুর তুলনায় এম.টিউবারকিউলোসিস জীবাণু দ্বারা মানুষের মৃত্যুহার অনেক বেশি। পৃথিবীর মোট জনসংখ্যার প্রায় একতৃতীয়াংশ এই জীবাণু দ্বারা আক্রান্ত। প্রতিবছর প্রায় তিন মিলিয়ন মানুষ যক্ষ্মার কারণে মৃত্যুবরণ করে এবং প্রায় আট মিলিয়ন মানুষ নতুন করে আক্রান্ত হয়।

যক্ষা রোগের লক্ষণসমূহ :

১। রোগীর ওজন কমতে থাকে, আস্তে আস্তে শরীর দুর্বল হতে থাকে।

২। সাধারণত তিন সপ্তাহের বেশি সময় কাশি থাকে।

৩। খুশখুসে কাশি হয় এবং কখনো কখনো কাশির সাথে রক্ত যায়।

৪। রাতে ঘাম হয়, বিকেলের দিকে জ্বর আসে, দেহের তাপমাত্রা খুব বেশি বাড়ে না।

৫।বুকে পিঠে ব্যথা হয়।

তথ্যসূত্র

বহিঃসংযোগ
 TB database: an integrated platform for Tuberculosis research
 Photoblog about Tuberculosis
 
 Database on Mycobacterium tuberculosis genetics

অ্যাসিড ফাস্ট ব্যাসিলি
মাইকোব্যাক্টেরিয়াম
যক্ষ্মা
কামদেব (উদ্ভিদ)

কামদেব (বৈজ্ঞানিক নাম: Calophyllum polyanthum) হচ্ছে ক্যালোফিলাসি পরিবারের একটি উদ্ভিদ। Wall. ex Choisy এই প্রজাতিটি ১৮৬১ সালে রেকর্ড করেন। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

বিবরণ
কামদেব একটি চিরসবুজ গাছ। এটি আকারে মাঝারি আকৃতির হয়, এই গাছের প্রচুর শাখা-প্রশাখা আছে। এর বাকল লম্বালম্বি খাঁজযুক্ত এবং রঙের দিক থেকে হতে পারে বৈচিত্র যেমন হলুদ, ধূসর, বাদামি বা কালো।পাতার আকার সাড়ে ৬ থেকে সাড়ে ১২ সেন্টিমিটার পর্যন্ত লম্বা ও পুরু। এই ফুল , পুষ্পবৃন্ত সরু, ৪ থেকে ১০ মিলিমিটার লম্বা হয়। বৃত্যংশ চারটি।এর পুংকেশর অসংখ্য। ফল ঝুলন্ত ও রসাল হয়। বীজ ডিম্বাকৃতি, বাদামি রঙের হয়। কাঠের রং লালচে বাদামি।

বিস্তৃতি
এই গাছের আদি নিবাস ভারত, থাইল্যান্ড ও দক্ষিণ-পশ্চিম চীন।

আরো দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

চীনের উদ্ভিদ
মিয়ানমারের উদ্ভিদ
বাংলাদেশের রক্ষিত উদ্ভিদ
ভারতের উদ্ভিদ
খলশী

খলশী (বৈজ্ঞানিক নাম: Aegiceras corniculatum) হচ্ছে প্রিমুলাসি পরিবারের একটি উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

বিবরণ
সুন্দরবনের ম্যানগ্রোভ উদ্ভিদের মধ্যে খলশী একটি। বিশ্বব্যাপী বিপন্ন উদ্ভিদ তালিকায় আছে। এই গাছ। ৭ মিটার পর্যন্ত উঁচু হয়। এই গুল্ম ও ছোট গাছ বৃদ্ধি অনেক কম। এর পাতা ৩০ থেকে ১০০ মিমি দীর্ঘ এবং ১৫ থেকে ৫০ মিমি প্রশস্ত, পুরু। এর ফুল দেখতে ছোট সাদা হয়। মিষ্টি গন্ধ বিশিষ্ট্য।

বিস্তৃতি
ভারত, দক্ষিণ-পূর্ব এশিয়া, দক্ষিণ চীন, নিউ গিনি এবং অস্ট্রেলিয়া অঞ্চলে জন্মে।

ঔষধি গুণ
এর নির্যাস বেদনানাশক হিসাবে ব্যবহার করা হয়।

আরও দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

অস্ট্রেলিয়ার উদ্ভিদ
কুইন্সল্যান্ডের উদ্ভিদ
বাংলাদেশের রক্ষিত উদ্ভিদ
ভারতের উদ্ভিদ
ঔষধি উদ্ভিদ
ম্যানগ্রোভ
কার্ল লিনিয়াস কর্তৃক নামকরণকৃত ট্যাক্সা
সিংহলেজা

সিংহলেজা (বৈজ্ঞানিক নাম: Agave attenuata) হচ্ছে অ্যাসপারাগাসি পরিবারের একটি উদ্ভিদ। এরা একধরনের ক্যাকটাস। এদেরকে ডাকা হয় "Swans Neck" (হংসগ্রীব), "lion's tail" (সিংহপুচ্ছ), বা "foxtail" (শৃগালপুচ্ছ) এইসব নামেও। এরা আলংকারিক উদ্ভিদ হিসেবে জনপ্রিয় এবং লিবিয়া ও মাদেরিয়াতে প্রাকৃতিকীকৃত হয়েছে।

বিবরণ 
এরা মূলত মেক্সিকোর আদি উদ্ভিদ। গাছটি খুব ধীরে ধীরে বাড়ে। তাই ফুল আসতে ১০ বছর লেগে যায়। হাতির শুঁড়ের মতো ফুলটি এই গাছের বৈশিষ্ট্য। এই ফুলের উচ্চতা ৫ ফুট থেকে ১০ ফুট পর্যন্ত হতে পারে।

চিত্রশালা

তথ্যসূত্র

লিবিয়ার উদ্ভিদ
মেক্সিকোর উদ্ভিদ
খরা সহনশীল উদ্ভিদ